**แนวทางการดำเนินงานตามกระบวนการบริหารความเสี่ยงและการควบคุมภายใน ปี 2563**

1. ดำเนินการแต่งตั้งคณะกรรมการการบริหารความเสี่ยงและการวางระบบควบคุมภายในของหน่วยงาน ประจำปีงบประมาณ พ.ศ. 2563 โดยคณะกรรมการนี้ประกอบไปด้วย

**กรณีคณะ**

คณบดี ประธาน

รองคณบดี รองประธาน

บุคลากรอื่นๆ ตามที่ได้รับมอบหมาย

**กรณีกอง/สำนัก/สถาบัน**

ผู้อำนวยการ ประธาน

รองผู้อำนวยการ/หัวหน้างาน รองประธาน

บุคลากรอื่นๆ ตามที่ได้รับมอบหมาย

**ให้จัดส่งสำเนาคำสั่งให้กองนโยบายและแผนในวันศุกร์ที่ 11 ตุลาคม 2562**

2. ให้หน่วยงานทบทวนภาระงานที่มีความสำคัญต่อยุทธศาสตร์ของมหาวิทยาลัยฯ แบ่งออกเป็น 5 ประเด็นยุทธศาสตร์ โดยให้พิจารณาความเสี่ยงทุกประเด็นยุทธศาสตร์ ดังนี้

2.1 ศึกษาและวิเคราะห์ว่างาน/โครงการ/กิจกรรมใดส่งผลให้การดำเนินงานตามยุทธศาสตร์ ในปีงบประมาณ พ.ศ. 2562 ต่ำกว่าเป้าหมายที่กำหนด ทั้งในระดับภาพรวม มหาวิทยาลัยฯ และระดับหน่วยงาน

2.2 พิจารณาผลการประเมินรายตัวบ่งชี้ของการประเมินคุณภาพการศึกษาภายใน ปีการศึกษา 2561 (ผลการตรวจ SAR สกอ.) ที่ไม่บรรลุเป้าหมายทั้งของมหาวิทยาลัยฯ และของหน่วยงาน

2.3 พิจารณาผลการปฏิบัติตามแผนบริหารความเสี่ยง/แผนปรับปรุงการควบคุมภายใน ปี พ.ศ. 2562 ว่าสามารถลดความเสี่ยงลงให้อยู่ในระดับที่ยอมรับได้ หากยังมีความเสี่ยงอยู่ ให้พิจารณาหาแนวทางควบคุมอย่างต่อเนื่อง

3. ให้หน่วยงานนำข้อเสนอแนะจากสภามหาวิทยาลัยฯ คณะกรรมการตรวจสอบประจำมหาวิทยาลัยฯ คณะผู้บริหารระดับสูงของมหาวิทยาลัยฯ คณะกรรมการบริหารเงินรายได้ของมหาวิทยาลัยฯ และคณะกรรมการบริหารหน่วยงาน มาเป็นประเด็นประกอบการพิจารณาจัดทำแผนบริหารความเสี่ยงฯ ของหน่วยงาน

4. ให้หน่วยงานนำภาระงานที่ต้องปฏิบัติภายใต้กฎ ระเบียบ ซึ่งกรมบัญชีกลางกำหนดให้มีการจัดทำแผนบริหารความเสี่ยง เพื่อใช้ในการควบคุมการปฏิบัติงาน ได้แก่ งานการเงิน งานบัญชี งานพัสดุ

5. ในการพิจารณาความเสี่ยงในแต่ละภาระงานให้พิจารณาความเสี่ยงใน 4 ด้านสำคัญ ได้แก่

5.1 ความเสี่ยงด้านกลยุทธ์ คือ ความเสี่ยงที่ส่งผลให้การดำเนินงานไม่บรรลุเป้าหมายตามแผนยุทธศาสตร์ เช่น ทิศทางการดำเนินงานที่ไม่สอดคล้องกับเป้าหมาย/วัตถุประสงค์ตามแผนต่างๆ ภาพลักษณ์ของหน่วยงาน การตอบสนองความต้องการของสังคม/ชุมชน/ผู้รับบริการ เป็นต้น

5.2 ความเสี่ยงด้านการดำเนินงาน คือ ความเสี่ยงที่อาจจะเกิดขึ้นในการดำเนินงานและส่งผลต่อความสำเร็จในการดำเนินงาน เช่น การวางแผน/ขั้นตอนการดำเนินงานไม่เหมาะสม ขาดความร่วมมือ ปฏิบัติงานผิดพลาด/ล่าช้า ขาดข้อมูลสนับสนุน ขาดบุคลากร เป็นต้น

5.3 ความเสี่ยงด้านการเงิน คือความเสี่ยงที่เกี่ยวข้องกับการบริหารงบประมาณที่ไม่มีประสิทธิภาพเพียงพอ เช่น วงเงินงบประมาณที่ตั้งไว้ไม่เพียงพอ ราคาวัสดุอุปกรณ์ปรับเพิ่มขึ้น การจัดสรรงบประมาณไม่เพียงพอ เป็นต้น

5.4 ความเสี่ยงด้านการปฏิบัติตามกฎหมาย/ระเบียบ คือ ความเสี่ยงที่อาจเกิดการไม่ปฏิบัติตามกฎ/ระเบียบ ได้แก่ การไม่ดำเนินงานให้เสร็จครบถ้วนตามกำหนดสัญญา การดำเนินงานไม่เป็นไปตามข้อตกลง บุคลากรไม่ยอมรับและทำตามกฎระเบียบที่เปลี่ยนแปลงใหม่ เป็นต้น

6. สรุปแบบฟอร์มที่หน่วยงานใช้ดำเนินการจัดทำและส่งให้แก่กองนโยบายและแผน**ภายในวันศุกร์ที่ 25 ตุลาคม 2562**

**การบริหารความเสี่ยง**

แบบฟอร์มในการดำเนินการบริหารความเสี่ยงระดับหน่วยงาน

- แบบฟอร์ม RMUTP-ERM.S